b'\n_START_ARTICLE_\nHorisontti 2020\n_START_PARAGRAPH_\nHorisontti 2020 on Euroopan unionin kahdeksas puiteohjelma (tunnetaan my\xc3\xb6s nimell\xc3\xa4 FP8), jonka tarkoituksena on tukea ja kannustaa tutkimusta eurooppalaisella tutkimusalueella (ERA). Horisontti 2020:n ohjelmakausi ulottuu ajanjaksolle 2014\xe2\x80\x932020 ja tarjoaa l\xc3\xa4hes 80 miljardia euroa rahoitusta, jossa on noin 8\xc2\xa0% kasvua aikaisempaan ohjelmakauteen FP7:aan verrattuna. Ohjelman tavoitteena on tukea kasvua ja ty\xc3\xb6paikkojen syntymist\xc3\xa4 Euroopassa sek\xc3\xa4 vahvistaa eurooppalaisten yritysten globaalia asemaa._NEWLINE_Aikaisemmasta ohjelmakaudesta poiketen uudessa ohjelmassa on tarjolla rahoitusinstrumentteja my\xc3\xb6s pienille ja keskisuurille yrityksille omassa ohjelmassaan. Pk-yrityksille rahoitusta on tarjolla hieman yli 2,8 miljardia euroa._NEWLINE_Ensimm\xc3\xa4isess\xc3\xa4 vaiheessa yhteis\xc3\xb6jen ja yritysten innostus yll\xc3\xa4tti EU:n viranomaiset. Hakemuksia saapui yli 16\xc2\xa0000 kappaletta, joka on noin kaksinkertainen m\xc3\xa4\xc3\xa4r\xc3\xa4 aikaisempaan ohjelmakauteen verrattuna.'